21 



Efter Middag forlod vi Ærøskøbing for at undersøge Lilleø 

 og Nørreholm. Omtrent 1500 Meter Nordvest for Nørreholm 

 kastede vi atter Anker, og jeg roede ind til Lilleø, hvor en af 

 Jagtejerne ventede mig. 



Holmen er flad og hæver sig kun indtil c. 2 Meter over Ha- 

 vet; mod Nordvest løber den ud i en smal, stenet Odde. 



Vegetationen bestaar af Græs, der paa Holmens Midte var 

 højt og frodigt; her saas Spor efter tidligere Dyrkning, gamle 

 Agre og Resterne af en Have, nemlig en lille Gruppe Trær samt 

 Jorddigerne; mod Nordenden blev Græsset tyndere og afløstes 

 slutteligt af Hjælme og Strandarve. Syd for de gamle Agre var 

 Jorden temmelig fugtig. 



Stormmaagen var den talrigst optrædende Fugl; der ynglede 

 omkring 6 — 7 Hundrede Par fordelt over hele Holmen med 

 Undtagelse af den midterste, tidligere dyrkede Del. Af Hætte- 

 maager ynglede henved 200 Par, alle samlede paa det omtalte 

 fugtige Terræn mod Holmens Sydende; sammesteds fandtes 40 — 

 50 Par Terner, vistnok alle Hætteterner. Jeg saa ingen Kyst- 

 terne ved Holmen. 



Ude paa den stenede Strand mod Nordøst fandtes en Sølv- 

 maagerede med 3 Æg. Fuglene Høj mellem Stormmaagerne, 

 der havde Reder paa samme Sted, og lagde sig paa Vandet 

 sammen med dem ud for Kysten, da vi opholdt os ved Reden. 

 De var langt mindre dristige end Stormmaagerne. Reden var 

 bygget af Mos og Rodtrevler og lignede den paa Storeholm ved 

 Ristinge Hale fundne Rede, medens Stormmaagerne hovedsagelig 

 byggede deres Reder af tør Bændeltang. Kun dette ene Par 

 Sølvmaager fandtes ved Holmen. 



Mindst 4 Par Strandskader opholdt sig paa Holmen, og en 

 omtrent 8 Dage gammel Unge blev funden. Endvidere ynglede 

 her nogle faa Par Rødben, Viber, Præstekraver og Dværg- 

 terner. Min Ledsager traadte uforvarende i en Viberede med 4 

 Æg, hvorved det ene knustes; det var kun ruget et Par Dage. 

 Af Smaafugle fandtes 2 Par Gul Vipstjerter, 1 Par Digesmutter 

 og en Del Sanglærker. 



Min Ledsager fortalte, at et Par Graakrager (Corvus cornix) 

 i Aar havde bygget Rede i Træerne paa Holmen. Tre Gange 

 blev Reden revet ned, uden at Fuglene derfor trak bort; de 

 byggede Rede for fjerde Gang og fik Æggene udruget; men da 



